dat dese goede comen weren van die vand meynartshoven Soe en hadts
gheer noet geweest dat jan vand meynartshove diemen hiet van
hubtingen wouten sinen brueder enige goede hadde dorven maken
met testamente gelijc hij gedaen heeft seeght voert om meerder
claernissen wille dat robeert stypelaert joffr lijsbetten jans wijf
van kyemen voirs wittich brueder doe hij leefde jaerlix heffende
was een deel corens te couthem dwelc oic vander zijden van jans
van hubtingen moeder zijden comen was gelijc hij hoept dat die
voirs goede comen sijn Ende alle poenten biedt jan de joede
voirs te thoenen metten minsten daer hij int recht met liden
mach en daer die waerheit keert daer wilt hij oec ken en met
vorde en vermedt hij hem hopende na de waerheit die hij biedt
dat hij bliven sal inde voirs goede en in sijn possessie en en wilt
daneel van zurpele niet aflaten so genueghes hem wel een
vonisse
p dit maende die meye scepen welc scepen
wijsden beyde ptien tot hoen thoenisse
thoenisse daneels van zurpele
Inden yersten dede daneel lezen een cedule van papyere inde
welke die twee boende beemts die hij aengesproken heeft bescreve
stonden met hoen reengenoten
It h aert van leeuwe prieste tuyght op sijn vorst vrient colve
goddevaert die grote en gheert van goethuysen tuyghden op hoen
eedt eendrechtichlic dat daneel van zurpele vergadert es
na staet der heylig kerken aen katlinen wouters docht wilen
was vand meynartshoven diemen int ghemeyn hiet goutacker
welke wouter was wittich brueder jans wilen vand meynartsh
diemen hiet van hubtingen Tuyghende voert dat katline moed
voirs noch lijfde en leefde en dat katline voirs es wouts wettich
dochter
It vrient colve en godevaert de grote voirs tuyghden voert op
hoen eedt dat sij als scepen van leeuwe bezegelt hadden enen
scepen brief van leeuwe daer sij bij bleven dat also geschiet
sijnde gelijc dien brief begrepen hadde den welken daneel
begde gelesen te hebben
It daneel voirs begheerde gemaent te hebben henricke vande
zavelpoel willeme van luye jacoppe scoezitte en godevarde
vander coevoert hoe willems wijf vander meynartshove wilen
geheten was daer op sij tuyghden dat hen beste conde were dat
sij geheeten was magriete